CELEX: 62021TN0172
Language: mt
Date: 2021-03-31 00:00:00
Title: Kawża T-172/21: Rikors ippreżentat fil-31 ta’ Marzu 2021 – Valve vs Il-Kummissjoni

14.6.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 228/32
            
         
      Rikors ippreżentat fil-31 ta’ Marzu 2021 – Valve vs Il-Kummissjoni
      (Kawża T-172/21)
      (2021/C 228/43)
      Lingwa tal-kawża: l-Ingliż
      
         Partijiet
      
      
         Rikorrent: Valve Corp. (Bellevue, Washington, l-Istati Uniti) (rappreżentanti: L. Kjølbye, S. Völcker, u G. Caldini, avukati)
      
         Konvenut: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla kompletament jew parzjalment id-deċiżjoni tal-Kummissjoni tal-20 ta’ Jannar 2021 dwar proċedura skont l-Artikolu 101 TFUE u l-Artikolu 53 tal-Ftehim ŻEE (Każijiet AT.40413 – Focus Home, AT.40414 – Koch Media, AT.40420 – ZeniMax, AT.40422 – Bandai Namco u AT.40424 – Capcom – C(2021) 75 final); u
               
            
                  —
               
               
                  tikkundanna lill-Kummissjoni Ewropea għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka żewġ motivi.
      
                  1.
               
               
                  L-ewwel motiv ibbażat fuq żbalji ta’ liġi u ta’ fatt fl-applikazzjoni tal-Artikolu 101(1) TFUE fir-rigward tal-konstatazzjoni ta’ ftehimiet/prattiki miftiehma bejn Valve u kull wieħed mill-ħames pubblikaturi tal-logħob vidjo, li jirriżultaw mill-estensjoni mhux iġġustifikata min-naħa tal-Kummissjoni tal-ġurisprudenza rilevanti sabiex jiġi inkluż aġir li ma huwiex “ftehim” u fuq evalwazzjoni żbaljata tal-aġir inkwistjoni.
               
            
                  2.
               
               
                  It-tieni motiv ibbażat fuq żbalji ta’ liġi u ta’ fatt fl-applikazzjoni tal-Artikolu 101(1) TFUE fir-rigward tal-konstatazzjoni tal-Kummissjoni li l-allegati ftehimiet/prattiki miftiehma bejn Valve u kull wieħed mill-ħames pubblikaturi tal-logħob vidjo jirrestrinġu l-kompetizzjoni “minħabba l-għan” fis-sens tal-Artikolu 101(1) TFUE, li jirriżultaw min-nuqqas tal-Kummissjoni li tapprezza n-novità tal-aġir inkwistjoni, u fuq evalwazzjoni żbaljata tal-kuntest ġuridiku u ekonomiku rilevanti, jiġifieri r-rilevanza tad-Direttiva dwar id-drittijiet tal-awtur, ir-rwol ta’ Valve bħala pjattaforma bilaterali u n-natura tal-prodotti u tas-servizzi inkwisjtoni (logħob vidjo diġitali).